C 101/42
RO
Jurnalul Oficial al Uniunii Europene
17.3.2023
(95)
În ansamblu, ajutoarele acordate în temeiul secțiunilor 2.1-2.3 din cadrele temporare de criză anterioare și ajutoarele acordate în temeiul acelorași secțiuni din prezenta comunicare nu pot depăși în niciun moment plafoanele de ajutor prevăzute în secțiunile respective din prezenta comunicare.
În ceea ce privește secțiunea 2.4, ajutoarele acordate în temeiul cadrelor temporare de criză anterioare și ajutoarele acordate în temeiul prezentei comunicări nu pot depăși plafoanele de ajutor prevăzute în prezenta comunicare pentru aceeași perioadă eligibilă.
Ajutoarele acordate în temeiul secțiunilor 2.5 și 2.6 din cadrele temporare de criză anterioare nu pot fi cumulate cu ajutoarele acordate în temeiul acelorași secțiuni din prezenta comunicare dacă acoperă aceleași costuri eligibile.
(96)
În conformitate cu Comunicarea Comisiei privind stabilirea normelor aplicabile pentru evaluarea ajutorului de stat ilegal (166), Comisia aplică prezenta comunicare în cazul ajutoarelor nenotificate dacă ajutorul este acordat începând cu 9 martie 2023.
(97)
În toate celelalte cazuri, Comisia va aplica normele prevăzute în cadrul temporar de criză în vigoare la momentul acordării ajutorului.
(98)
Comisia va revizui toate secțiunile prezentei comunicări înainte de 31 decembrie 2023 pe baza unor considerente importante care țin de politica de concurență sau pe baza unor considerente economice importante, precum și în funcție de evoluțiile de pe plan internațional.
Dacă va fi util, Comisia va putea, de asemenea, să ofere clarificări suplimentare cu privire la anumite aspecte ale abordării sale.
(99)
Comisia, în strânsă cooperare cu statele membre în cauză, asigură evaluarea rapidă în momentul notificării clare și complete a măsurilor care fac obiectul prezentei comunicări.
Statele membre ar trebui să informeze Comisia cu privire la intențiile lor și să notifice planurile de a introduce astfel de măsuri cât mai repede și cât mai detaliat.
Comisia va oferi orientări și asistență statelor membre pe parcursul acestui proces.
(166) JO C 119, 22.5.2002, p. 22.